Lýst eftir tilnefningum til Frumkvöðuls Vesturlands 2009 Samtök sveitarfélaga á Vesturlandi hafa frá því árið 2005 veitt árlega Frumkvöðlaverðlaun Vesturlands og óska nú eftir tilnefningum í fimmta sinn . Tilgangurinn með verðlaununum er að styrkja og vekja athygli á öflugu frumkvöðlastarfi á Vesturlandi . Dugnaður og frumkvæði eru mikilvægir eiginleikar í sérhverju samfélagi , ekki síst í smáum . Samtök sveitarfélaga á Vesturlandi óska nú eftir tilnefningum um einstaklinga eða fyrirtæki sem skara fram úr í þróun nýrrar vöru , þjónustu eða viðburða í landshlutanum . Dómnefnd mun velja úr innsendum tilnefningum og tilkynna val á frumkvöðli ársins á frumkvöðla - og nýsköpunardegi sem haldinn verður í mars næstkomandi . Dómnefnd mun einkum horfa til eftirfarandi : • Nýjabrum á svæðinu . * Nýnæmi í framkvæmdum , atvinnulífi eða félagslífi . • Framfarir . Hversu mikið framfaraskref er um að ræða fyrir landshlutann . • Áræði . Hversu mikið áræði og fyrirhyggju þurfti til að gera verk úr hugmyndinni . * Svæði getur náð yfir allt Vesturland eða viðkomandi sveitarfélag , allt eftir eðli starfseminnar og verður að meta það í hverju tilfelli fyrir sig . Fjögur fyrirtæki hafa fengið frumkvöðlaverðlaun Vesturlands . Þau eru : Sparisjóður Mýrasýslu 2005 , All senses 2006 , Sjávarrannsóknarsetrið Vör 2007 og Kjarnafiskur 2008 . Tilnefningar þurfa að berast til Samtaka sveitarfélaga á Vesturlandi , Bjarnarbraut 8 , 310 Borgarnesi eða með tölvupósti á netfangið frumkvodull@ssv.is . Einnig er á heimasíðu Samtaka sveitarfélaga á Vesturlandi www.ssv.is eyðublöð til útfyllingar . Tilnefningar þarf að rökstyðja með fáeinum orðum og þurfa að hafa borist fyrir 20. febrúar næstkomandi . Hægt er að senda inn tilnefningar meða að smella HÉR